
Johannes Brahms A magyar táncaink innovátora című dolgozatomban a szerző 6. Magyar
táncát vizsgálom előadó kontextusból.
Brahms összesen 21 magyar táncot írt, ezeknek az első kötetét 1869-ben adta ki 10 tánccal,
majd 1880-ban a második kötetet, még 11 továbbival, ezekből a legismertebb az V. Magyar
tánc, ami egy csárdás, s amelyet Kéler Béla Bártfai emlék című műve alapján írt. A magyar
táncokból az első nyolcnak született zenekari átirata. Csak a 11., 14., és a16. tánc eredeti
Brahms szerzemény, a többi mind magyar komponisták átiratai.
Brahms népszerűségét egyértelműen a Magyar táncok című műve hozta meg. Sikerének
kulcsa a magyaros zenei elemekben bővelkedő komponálása volt. Dallamait
cigányzenekarok által játszott motívumokból nyeri, ritmikáját a csárdás, verbunkos és
palotás ünnepélyes és feszes elemei adják meg. Brahms sajátos zeneszerzési stílusát
mesterien ültette bele a magyaros zenei világba, amihez Joachim Józsefhez fűződő
barátsága is hozzájárult. A pozitív fogadtatás és az addig el nem ismert német zeneszerző a
későbbiekben is felhasználta ezeket a magyaros zenei elemeket.
Brahms VI. Magyar táncának keletkezése mind a mai napig nem teljesen pontos, de
feltehetően az 1850-es, vagy 60-as években keletkezett, mivel Brahms 1852-ben ismerkedett
meg Reményi Edével, és indult koncertkörútra Magyarországon, illetve az első Magyar
táncok kötetét 1869-ben adta ki, amiben az első 10 Magyar tánc volt.



